廣義上，如果一笪地方儲住一大柞嘅資訊（例如係以書或者 DVD 等嘅形式）、而且笪地方啲設施係特登設計到等啲人可以輕易噉攞呢啲資訊嚟用，噉嗰笪地方就可以算係一間圖書館－響廿世紀打前，圖書館基本淨係指一啲以大量藏書嚟儲起一大柞資訊嘅地方，但自從廿世紀中開始，資訊科技開始愈嚟愈發達，令人有得以電子形式儲起啲資訊，甚至仲有咗數碼圖書館（digital library）噉嘅技術－即係間圖書館收藏嗰啲資訊主要（甚至完全）係以電子形式儲起嘅。